
ΤΕΥΧΟΣ ΔΕΥΤΕΡΟ 


Αρ. Φύλλου 1509 


ΑΠΟΦΑΣΕΙΣ 

Αριθμ.ΔΔΑΔΓΙ 06326 1 ΕΞ 2017 

Τροποποίηση της υπ' αριθμ. ΔΔΑΔ Γ 1130900 
ΕΞ2016/08.09.2016 (Β'2922) απόφασης του Γενι¬ 
κού Γραμματέα Δημοσίων Εσόδων του Υπουργείου 
Οικονομικών, «Καθορισμός της διαδικασίας, των 
οργάνων και των κριτηρίων αξιολόγησης των 
υποψηφιοτήτων για την επιλογή προϊσταμένων 
οργανικών μονάδων επιπέδου Γενικής Διεύθυν¬ 
σης, Διεύθυνσης και Τμήματος των υπηρεσιών 
της Γενικής Γραμματείας Δημοσίων Εσόδων του 
Υπουργείου Οικονομικών, καθώς και των Υπευ¬ 
θύνων Αυτοτελών Γραφείων αυτής», όπως ισχύει. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις των άρθρων 26 «Ρυθμίσεις επιλογής 
και αξιολόγησης προϊσταμένων της Αρχής», 27 «Τοπο¬ 
θέτηση- Θητεία- Λήξη θητείας Προϊσταμένων», 30 «Υπη¬ 
ρεσιακά Συμβούλια, Ειδικές Επιτροπές Αξιολόγησης και 
λοιπά συλλογικά όργανα», 38 «Προσωπικό της Αρχής», 
41 «Λοιπές μεταβατικές διατάξεις» του ν. 4389/2016 
(Α' 94), όπως ισχύει. 

2. Τις διατάξεις του άρθρου 84 του ν. 3528/2007 
(Α' 26), όπως αυτό αντικαταστάθηκε από το άρθρο 29 
του ν. 4369/2016 (Α'33), όπως ισχύει. 

3. Τις διατάξεις του άρθρου 85 «Κριτήρια επιλογής 
προϊσταμένων» του ν. 4369/2016 (Α' 33), όπως ισχύει 

4. Τις διατάξεις του άρθρου 58 του ν. 4403/2016 
(Α' 125). 

5. Τις διατάξεις των άρθρων 13 και 15 του ν. 2690/1999 
(Α'45) «Κύρωση του Κώδικα Διοικητικής Διαδικασίας 
και άλλες λοιπές διατάξεις», όπως αντικαταστάθηκαν 
και ισχύουν. 

6. Τις διατάξεις του π.δ. 69/2016 (Α' 127) «Αναγνώριση 
προϋπηρεσίας εκτός δημοσίου τομέα». 

7. Τις διατάξεις της υπ' αριθμ. Δ.ΟΡΓ.Α 1036960 ΕΞ2017/ 
10.03.2017 (Β' 968) απόφαση του Διοικητή της Ανεξάρ¬ 
τητης Αρχής Δημοσίων Εσόδων (Α.Α.Δ.Ε.) «Οργανισμός 
της Ανεξάρτητης Αρχής Δημοσίων Εσόδων (Α.Α.Δ.Ε.)». 

8. Τις διατάξειςτου άρθρου 90 του κώδικα νομοθεσίας 
για την Κυβέρνηση και τα Κυβερνητικά όργανα, ο οποίος 
κυρώθηκε με το άρθρο πρώτο του π.δ. 63/2005 (Α' 98) 


«Κωδικοποίηση της νομοθεσίας για την Κυβέρνηση και 
τα Κυβερνητικά όργανα», σε συνδυασμό με τις παρα¬ 
γράφους 5 και 6 του άρθρου 19 του ν. 4389/2016 (Α'94). 

9. Την υπ' αριθμ. ΔΔΑΔ Γ 1130900 ΕΞ2016/08.09.2016 
(Β'2922) απόφαση του Γενικού Γραμματέα Δημοσίων 
Εσόδων, «Καθορισμός της διαδικασίας, των οργάνων 
και των κριτηρίων αξιολόγησης των υποψηφιοτήτων για 
την επιλογή προϊσταμένων οργανικών μονάδων επιπέ¬ 
δου Γενικής Διεύθυνσης, Διεύθυνσης και Τμήματος των 
υπηρεσιών της Γενικής Γραμματείας Δημοσίων Εσόδων 
του Υπουργείου Οικονομικών, καθώς και των Υπευθύνων 
Αυτοτελών Γραφείων αυτής». 

10. Την υπ'αριθμ.ΔΔΑΔ Γ 1173943 ΕΞ2016/01.12.2016 
(Β'3985) απόφαση του Γενικού Γραμματέα Δημοσίων 
Εσόδων, «Τροποποίηση της υπ'αριθμ. ΔΔΑΔ Γ 1130900 
ΕΞ2016/08.09.2016 (Β' 2922) απόφασης του Γενικού 
Γραμματέα Δημοσίων Εσόδων». 

11. Την αριθμ. 1/20 Ιανουάριου 2016 (ΦΕΚ ΥΟΔΔ 18) 
πράξη του Υπουργικού Συμβουλίου «Επιλογή και δι¬ 
ορισμός Γενικού Γραμματέα της Γενικής Γραμματείας 
Δημόσιων Εσόδων του Υπουργείου Οικονομικών», σε 
συνδυασμό με τις διατάξεις του πρώτου εδαφίου της 
παρ. 10 του άρθρου 41 του ν. 4389/2016 (Α' 94). 

12. Την υπ'αριθμ. Δ6Α 1015213 ΕΞ 2013/28-1-2013 
(Β' 130 και 372) απόφαση του Υπουργού Οικονομικών 
και του Υφυπουργού Οικονομικών «Μεταβίβαση αρμοδι¬ 
οτήτων στον Γενικό Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών» και 
την υπ'αριθμ. Δ6Α 1145867 ΕΞ2013/25.09.2013 (Β'2417) 
απόφαση του Υπουργού Οικονομικών «Μεταβίβαση αρ¬ 
μοδιοτήτων στον Γενικό Γραμματέα της Γενικής Γραμμα¬ 
τείας Δημοσίων Εσόδων του Υπουργείου Οικονομικών», 
όπως τροποποιήθηκαν, συμπληρώθηκαν και ισχύουν, σε 
συνδυασμό με τις διατάξεις της υποπαραγράφου α'της 
παρ. 3 του άρθρου 41 του ν. 4389/2016 (Α'94). 

13. Την ανάγκη αναμόρφωσης της υπ' αριθμ. ΔΔΑΔ 
Γ 1130900 ΕΞ2016/08.09.2016 (Β'2922) απόφασης του 
Γενικού Γραμματέα Δημοσίων Εσόδων, με σκοπό την 
απλούστευση και βελτίωση των διαδικασιών αξιολόγη¬ 
σης των υποψηφιοτήτων και την αποτελεσματικότερη 
λειτουργία των γνωμοδοτικών Συμβουλίων Επιλογής 
Προϊσταμένων οργανικών μονάδων επιπέδου Γενικής 
Διεύθυνσης, Διεύθυνσης,Τμήματος, καθώς και Υπευθύ¬ 
νων αυτοτελών γραφείων. 

Τεύχος ΒΊ 509/03.05.2017 


14. Το γεγονός ότι, από τις διατάξεις της παρούσας 
απόφασης, δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

I. Τροποποιούμε και συμπληρώνουμε την υπ' αριθμ. 
ΔΔΑΔ Γ 1130900 ΕΞ2016/08.09.2016 (Β' 2922) από¬ 
φαση του Γενικού Γραμματέα Δημοσίων Εσόδων -από 
01.01.2017 Διοικητή της Ανεξάρτητης Αρχής Δημοσίων 
Εσόδων (Α.Α.Δ.Ε.), ως ακολούθως: 

1. Η παράγραφος 2 του άρθρου 1 της προαναφερθεί- 
σας απόφασης αντικαθίσταται ως εξής: 

«2. Η πρόσκληση εκδήλωσης ενδιαφέροντος εκδίδε- 
ται πέντε (5) μήνες πριν από τη λήξη θητείας (πλήρους 
θητείας τριών ετών) των προϊσταμένων οργανικών μο¬ 
νάδων επιπέδου Γενικής Διεύθυνσης και τρεις (3) μήνες 
πριν από τη λήξη θητείας (πλήρους θητείας τριών ετών) 
των προϊσταμένων οργανικών μονάδων επιπέδου Διεύ¬ 
θυνσης, Υποδιεύθυνσης και Τμήματος. Για λόγους που 
ανάγονται στην εύρυθμη και αποτελεσματική λειτουργία 
των υπηρεσιών, οι ως άνω προθεσμίες δύνανται να είναι 
μεγαλύτερες ή μικρότερες των προβλεπομένων. Έως την 
επιλογή και τοποθέτηση νέων προϊσταμένων, βάσει των 
κείμενων διατάξεων, οι προϊστάμενοι, των οποίων η θη¬ 
τεία έχει λήξει, εξακολουθούν να ασκούν τα καθήκοντά 
τους, έως την επανατοποθέτησή τους ως προϊσταμένους, 
ή την τοποθέτηση νέων προϊσταμένων. 

Αν δεν υποβληθούν αιτήσεις υποψηφιότητας, το 
αρμόδιο γνωμοδοτικό Συμβούλιο προτείνει προς επι¬ 
λογή, υπάλληλο που πληροί τις προϋποθέσεις και τα 
προσόντα επιλογής, όπως αυτά ορίζονται στις διατά¬ 
ξεις του άρθρου 26 του ν. 4389/2016 (Α' 94), καθώς και 
στις οικείες διατάξεις της υπ' αριθμ. Δ.ΟΡΓ.Α 1036960 
ΕΞ2017/10.03.2017 (Β' 968) απόφασης του Διοικητή 
της Ανεξάρτητης Αρχής Δημοσίων Εσόδων (Α.Α.Δ.Ε.) 
«Οργανισμός της Ανεξάρτητης Αρχής Δημοσίων Εσό¬ 
δων (Α.Α.Δ.Ε.)» και υπηρετεί στην Υπηρεσία, της οποίας 
η θέση ευθύνης έχει προκηρυχθεί. Σε περίπτωση που 
κανένας από τους υπηρετούντες υπαλλήλους, στον τόπο 
άσκησης καθηκόντων, δεν πληροί τις νόμιμες προϋπο¬ 
θέσεις επιλογής, τότε προτάσσεται προς επιλογή υπάλ¬ 
ληλος όμορης υπηρεσίας. Η Διεύθυνση Διαχείρισης 
Ανθρώπινου Δυναμικού υποβάλλει στο αρμόδιο Συμ¬ 
βούλιο πίνακα με τους υπηρετούντες υπαλλήλους της 
υπηρεσίας ή της όμορης υπηρεσίας της προκηρυγμέ¬ 
νης θέσης, που πληρούν τις αντίστοιχες προϋποθέσεις 
επιλογής, καθώς και τα αντίστοιχα φύλλα αξιολόγησής 
τους, τα οποία συντάσσονται σύμφωνα με τα στοιχεία 
του προσωπικού Μητρώου εκάστου υπαλλήλου που 
τηρείται στην αρμόδια υπηρεσία.». 

2. Η περίπτωση α'της παραγράφου 3 του άρθρου 1 της 
προαναφερθείσας απόφασης, αντικαθίσταται ως εξής: 

«3.α) Η πρόσκληση εκδήλωσης ενδιαφέροντος αναρ- 
τάται στην ιστοσελίδα του προγράμματος «ΔΙΑΥΓΕΙΑ» 
και στην ιστοσελίδα της Ανεξάρτητης Αρχής Δημοσίων 
Εσόδων (νννννν.ΒΒάθ.ς}!"). Με την πρόσκληση προσδιο¬ 
ρίζονται οι κενές θέσεις προϊσταμένων, οι όροι και οι 
προϋποθέσεις συμμετοχής στη διαδικασία επιλογής, 
τα κύρια ή πρόσθετα προσόντα που απαιτούνται για 
την κατάληψη της θέσης ευθύνης, όπως αυτά προσδι¬ 
ορίζονται από το αντίστοιχο εγκεκριμένο περίγραμμα 


θέσης εργασίας, τα κωλύματα επιλογής, η καταληκτική 
ημερομηνία υποβολής των αιτήσεων, καθώς και κάθε 
άλλη αναγκαία λεπτομέρεια που αφορά στη διαδικασία 
αξιολόγησης των υποψηφιοτήτων. Εάν έως την έκδοση 
της πρόσκλησης δεν έχει προσδιοριστεί το αντίστοιχο 
περίγραμμα θέσης εργασίας, λαμβάνονται υπόψη μόνο 
οι προϋποθέσεις και τα κύρια ή πρόσθετα προσόντα επι¬ 
λογής, που ορίζονται στην πρόσκληση. Η πρόσκληση 
συνοδεύεται από προκαθορισμένο έντυπο εκδήλωσης 
ενδιαφέροντος, που περιλαμβάνει την αίτηση υποψηφι¬ 
ότητας του υπαλλήλου (ως Παράρτημα I) και αναλυτικό 
βιογραφικό σημείωμα (ως Παράρτημα II), το οποίο οι 
ενδιαφερόμενοι καλούνται υποχρεωτικά να συμπληρώ¬ 
σουν και να υποβάλουν μόνο ηλεκτρονικά, στην ηλε¬ 
κτρονική διεύθυνση που αναγράφεται στο σώμα της 
πρόσκλησης, εντός αποκλειστικής προθεσμίας δέκα 
(10) εργάσιμων ημερών από την ημέρα καταχώρισης 
της πρόσκλησης στον ιστότοπο της Ανεξάρτητης Αρχής 
Δημοσίων Εσόδων. Η αίτηση υποψηφιότητας πρέπει να 
φέρει την υπογραφή του υποψηφίου και απαιτείται σά- 
ρωση αυτής, ήτοι επεξεργασία μέσω σαρωτή (ϊςθππθΓ). 
Η αίτηση και το βιογραφικό σημείωμα, συντάσσονται 
υποχρεωτικά σε μορφότυπο ννοΓά και όχι χειρόγραφα. 
Διόρθωση ή τροποποίηση ή συμπλήρωση των αιτήσεων 
και των βιογραφικών σημειωμάτων, επιτρέπεται μόνο 
έως την καταληκτική ημερομηνία λήξης της προθεσμίας 
υποβολής των υποψηφιοτήτων που ορίζεται στην πρό¬ 
σκληση εκδήλωσης ενδιαφέροντος. 

3. Η περίπτωση γ'της παραγράφου 3 του άρθρου 1 της 
προαναφερθείσας απόφασης, αντικαθίσταται ως εξής: 

«γ) Στην αίτηση υποψηφιότητας ο υποψήφιος εκδη¬ 
λώνει ενδιαφέρον για τις θέσεις ευθύνης της σχετικής 
πρόσκλησης, χωρίς περιορισμό στον αριθμό των θέσεων 
για τις οποίες επιθυμεί να επιλεγεί, εκτός εάν ορίζεται 
άλλως στο σώμα αυτής. Σε περίπτωση που η πρόσκληση 
αφορά την πλήρωση ομοειδών θέσεων ευθύνης, παρέχε¬ 
ται η δυνατότητα στον Διοικητή της Αρχής να περιορίζει 
στην εκάστοτε πρόσκληση την υποβολή υποψηφιότητας 
για συγκεκριμένο αριθμό θέσεων, ο οποίος δε μπορεί να 
υπερβαίνει τις τέσσερις (4) θέσεις. Η ομαδοποίηση των 
ομοειδών θέσεων και ο τρόπος προκήρυξής τους, υπό- 
κεινται στη διακριτική ευχέρεια του Διοικητή της Αρχής, 
ο οποίος και αποφασίζει κατά την κρίση του για την ομα¬ 
δοποίηση και ταξινόμηση των θέσεων. Στην πρόκληση 
εκδήλωσης ενδιαφέροντος, αναγράφεται υποχρεωτικά, 
εάν αυτή αφορά, σε πλήρωση θέσεων ευθύνης με ομο- 
ειδή χαρακτήρα. 

4. Η παράγραφος 4 του άρθρου 1 της προαναφερθεί¬ 
σας απόφασης, αντικαθίσταται ως εξής: 

«4. Οι προϋποθέσεις και τα προσόντα επιλογής πρέπει 
να συντρέχουν κατά την ημερομηνία λήξης της προθε¬ 
σμίας υποβολής αιτήσεων υποψηφιότητας. Για τον υπο¬ 
ψήφιο που δεν πληροί τις προϋποθέσεις και τα προσόντα 
επιλογής, βάσει των οικείων διατάξεων -άρθρο 26 του 
ν. 4389/2016 (Α' 94), σε συνδυασμό με τις διατάξεις των 
άρθρων 65 έως και 68 της υπ' αριθμ. Δ.ΟΡΓ.Α 1036960 
ΕΞ2017/10.03.2017 (Β'968) απόφασηςτου Διοικητή της 
Ανεξάρτητης Αρχής Δημοσίων Εσόδων (Α.Α.Δ.Ε.) «Ορ¬ 
γανισμός της Ανεξάρτητης Αρχής Δημοσίων Εσόδων 
(Α.Α.Δ.Ε.)», καθώς και τους όρους ή επιπρόσθετα 

προσόντα της πρόσκλησης, η Διεύθυνση Διαχείρισης 
Ανθρώπινου Δυναμικού ενη μερώνει τον αναφερόμενο, 
για τη μη επιλέξιμη ή ελλιπή υποψηφιότητά του, καθώς 
και τους λόγους απόρριψής της. Στο Συμβούλιο επιλογής 
υποβάλλεται πίνακας με τις μη επιλέξιμες υποψηφιότη¬ 
τες για εξέταση τυχόν ενστάσεων επί των απορριφθέ- 
ντων υποψηφιοτήτων, κατόπιν σχετικής εισήγησης της 
Διεύθυνσης Διαχείρισης Ανθρώπινου Δυναμικού.». 

5. Το τέταρτο εδάφιο της παραγράφου 3 του άρθρου 2 
της προαναφερθείσας απόφασης, αντικαθίσταται, ως εξής: 

«Σε περίπτωση αμφισβήτησης της μοριοδότησήςτου 
και εντός αποκλειστικής προθεσμίας, τριών (3) εργασίμων 
ημερών από την κοινοποίηση του φύλλου αξιολόγησης, ο 
υποψήφιος υποβάλλει ένσταση στην αρμόδια διεύθυνση, 
η οποία, είτε κάνει αποδεκτή την ένσταση και αναμορφώ¬ 
νει τη μοριοδότηση του υποψηφίου, είτε απορρίπτει την 
ένσταση και την υποβάλλει προς εξέταση στο αρμόδιο 
Συμβούλιο, κατόπιν σχετικής εισήγησής της.» 

6. Στο τέλος της πρώτης υποπαραγράφου της παρα¬ 
γράφου 3 του άρθρου 2, της προαναφερθείσας απόφα¬ 
σης, προστίθεται εδάφιο, ως εξής: 

«Ο χρόνος απασχόλησης σε συναφή θέση στον ιδι¬ 
ωτικό τομέα, που δεν έχει αναγνωρισθεί, σύμφωνα με 
τις διατάξεις του άρθρου 98 του Υπαλληλικού Κώδικα, 
όπως ισχύει, πριν από την καταληκτική ημερομηνία υπο¬ 
βολής αιτήσεων υποψηφιότητας, προσμετράται για τη 
μοριοδότηση του αντίστοιχου κριτηρίου αξιολόγησης 
«Εργασιακή εμπειρία και άσκηση καθηκόντων ευθύνης», 
εφόσον, έως την οριστικοποίηση του πίνακα προκριθέ- 
ντων υποψηφίων από το αρμόδιο Συμβούλιο επιλογής, ή 
την έναρξη διεξαγωγήςτης συνέντευξης, κριθεί η συνά¬ 
φεια από τα αρμόδια υπηρεσιακά Συμβούλια, ως προς τα 
αντικείμενα στα οποία είναι δυνατόν κατά τις οργανικές 
διατάξεις της υπηρεσίας να απασχοληθεί ο υπάλληλος». 

7. Στο τέλος της περίπτωσης ε'της παραγράφου 4 του 
άρθρου 2 της προαναφερθείσας απόφασης, προστίθεται 
παράγραφος, ως εξής: 

«στ.) Ειδικά για την αξιολόγηση υποψηφίου, ο οποίος 
έχει υποβάλει υποψηφιότητα για ομοειδείς θέσεις ευθύ¬ 
νης της ίδιας πρόσκλησης εκδήλωσης ενδιαφέροντος, 
συντάσσεται ένα (1) φύλλο αξιολόγησης για όλες τις θέ¬ 
σεις για τις οποίες ο υποψήφιος έχει εκδηλώσει ενδιαφέ¬ 
ρον και καλείται στη διαδικασία της γραπτής εξέτασης, 
εφόσον απαιτείται, καθώς και της συνέντευξης, μόνο μία 
φορά συνολικά για όλες αυτές τις θέσεις.». 


8. Η περίπτωση γ-2) της υποπαραγράφου γ) της παρα¬ 
γράφου 1 του άρθρου 3 της προαναφερθείσας απόφα¬ 
σης αντικαθίσταται, ως εξής: 

«Το Συμβούλιο που γνωμοδοτεί για την επιλογή 
προϊσταμένων οργανικών μονάδων επιπέδουΤμήματος 
και ΑυτοτελούςΤμήματος, καθώς και υπευθύνων Αυτοτε¬ 
λών Γραφείων των υπηρεσιών που υπάγονται απευθείας 
στον Διοικητή της Αρχής, ορίζεται ως Ειδικό Συμβούλιο 
Επιλογής Προϊσταμένων οργανικών μονάδων επιπέδου 
Τμήματος/ΑυτοτελούςΤμήματος και Υπευθύνων Αυτο¬ 
τελών Γραφείων, και συγκροτείται ως εξής: 

ί. Έναν Προϊστάμενο Γενικής Διεύθυνσης της Α.Α.Δ.Ε. 
ως πρόεδρο, με αναπληρωτή του, έναν Προϊστάμενο 
Γενικής Διεύθυνσης αυτής, που ορίζονται από τον Διοι¬ 
κητή της Αρχής, 

ϋ. Ο Προϊστάμενος της Διεύθυνσης Διαχείρισης Αν¬ 
θρώπινου Δυναμικού, ως μέλος, με αναπληρωτή τον 
Προϊστάμενο της Διεύθυνσης Οργάνωσης, 
ίϋ. Έναν έκτων Προϊσταμένων Διεύθυνσης των Υπηρε¬ 
σιών που υπάγονται απευθείας στο Διοικητή της Αρχής, 
ως μέλος, με αναπληρωτή του, έναν εκ των Προϊσταμέ¬ 
νων Διεύθυνσης των εν λόγω Υπηρεσιών, που ορίζο¬ 
νται από το Διοικητή της Αρχής. Ως εισηγητής, χωρίς 
δικαίωμα αξιολόγησης, ορίζεται ο Προϊστάμενος του 
Τμήματος Γ'Σταδιοδρομίας Ανθρώπινου Δυναμικού 
της Διεύθυνσης Διαχείρισης Ανθρώπινου Δυναμικού, 
με αναπληρωτή του, Προϊστάμενο Τμήματος της ιδίας 
Διεύθυνσης.». 

II. Η επιλογή και τοποθέτηση προϊσταμένων οργανι¬ 
κών μονάδων επιπέδου Διεύθυνσης, Υποδιεύθυνσης και 
Τμήματος, σε αντίστοιχες θέσεις που προκηρύχθηκαν 
μετά από την έκδοση του Οργανισμού της Ανεξάρτητης 
Αρχής Δημοσίων Εσόδων (Α.Α.Δ.Ε), αλλά δεν έχουν πλη¬ 
ρωθεί έως τη δημοσίευση της παρούσας, θα διενεργηθεί 
κατ' εφαρμογή των ρυθμίσεων της υπ' αριθμ. ΔΔΑΔ Γ 
1130900 ΕΞ2016/08.09.2016 (Β' 2922) απόφασης του 
Γενικού Γραμματέα Δημοσίων Εσόδων, όπως ισχύει και 
τροποποιείται με την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 509/03.05.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























